
Famosutn illud remedium, quo vix unquam aliud 
ad sanandos morbos vcre multos praesentius exi- 
stit, quo nihil potius ad pcrdomandam luis vene- 
reae ferocitatem majorum nostrorum solertia in- 
venit, si ut par est adhibitum vitac salutique ho- 
minum cgregie prospicit, ita mala plurima, caque 
perirulosissima ab ejus abusu proficiscuntur. IVi- 
mirum multum valent rnercurialia sive ad utilita- 
tem, sive ad perniciem: arma illa sunt, quorum 
vehementissima acies, quamcumque in partem con- 
vertantur. Quantum enim damni haec inferant ne- 
cesse est, ubi ab impeiitis eorum manibus usur« 
pentur, qui et quum salutaria, et quum lethalia 
csse possint, penitus ignorent! Adeo, suspecta 
sunt beneficia quae ex medicamento tam ancipiti 
ac versipelle redundant, ut de co apte dici pos- 
sint quae de mcrcurio suo commcntabatur poeta: 
«... unimas ille evocat o/ro, 
Pallentes alias ad tristia Tarlara mitiii 9 
Dat sornnosy adimitque, et lumina morte resignat. 
Quocirca si vel ab ipsis syphiliticae labis incre- 
mentis, tot medici auctoritnte et consilio prae- 
stantes vocem sustulerunt, ut mala ex mercurio 
prolapsa aliis patefacerent, ac procul arccrent, 
quid tam dignum, tamque necessarium in quo ela- 

boremus, quam ut abusionem hanc quotidie ma- 
gis increscentem prohibere conemur? Nam mer- 
curialia tam late, tam crebro tamque inconsulto 
nunc usurpantur, ut quae jampridem unius tan- 
tum syphilidis curationem adimplebant, nunc prae- 
judicata quadam opinione universis prope morbis 
objiciantur. Quare nil est cur miremur si ab ni- 
mla mercurii copia atque improvidi ejusdem mi- 
nistrandi ratione , peculiares morbi neque jam 
antea cogniti in medium prodierint. Nova haec 
morborum series a neotericis medicis irritamenti 
merrurialis nomine designata, quum in omnibus 
oriri possit in syphiliticis plerumquc educitur. In 
his enim prae aliis hydrargyri abusus fit partim 
ob ambiguam morbi faciem diagnosin nostram 
decipientis, partim ob quorumdam Empyricorum 
arrogantiam . Sunt enim qui licet in physicis pa- 
rum sciant, tamen vulgari quadam experientia 
freti multum sibi sumunt, et venereae labis cu- 
rationem temerario ausu aggrediuntur, quin ad 
morbi in *>lem et ingenium, ad aegri conditionem, 
ad remedii naturam, ad rerum circumstanttum vi- 
cissitudines idoneam attentionem valeant adhibe- 
re. I jusmodi Jatrahptae saris vafro fabularum ap- 
paratu instructi mercurialia sua credulis aegris 
offerunt ultroque objiciunt, quum fidem apud il- 
los praesertim inveniant, quos ab honesti periti- 
^ue hominis consultatione pudor avertit. 

Veruni enimvero si prudentis est ineptum hy* 
tlrargvri usum redarguere, ac pro virili parte com- 
pescere, absit tamen quod a medicamentorum 
ccnsu elimipandum. arbiiremur, Ratia ja:n et ob-> 

servatio in aperto posuil, quot et quacnam mor- 
borum gencra potissimftm therapiarn hanc bono 
jure sibi vindicent. Ut igitur mala quaecumque 
vitentur, et ea quae par est utilitas exinde exci- 
tetur, medicorum diligentiam ad quaedam capita 
accersere consultum duxi, in quorum disquisitio- 
ne totus nunc ero- In primis de mercurio gene- 
ratim verba faciam, quos effectus in animale cor- 
pus gignat, quaenam in medenda syphilide illius 
agendi ratio probabilior videatur, exponam, deinde 
quando mercurialis morbus provocetur, quibusque 
praesidiis tum praecaveri tum sanari possit osten- 
dere conabor. 

In hoc vero tam difficili argumento, in hac 
tanta loci amplitudine, coram vobis, Professores 
sapientissimi, ut ingenii mei tenuitatem, doctri- 
nae inopiam, experientiae defectum considero, 
dubia fateor mihi mens haeret, et propositarum 
quaestionum gravitatem jure optimo reformidat. 
Quidquid tamen probatissima medicorum institu- 
ta et disciplinarum recordatio, quibus me imbui- 
stis ad hoc conferre valent, id omne diligenter 
impendam, ut suscepto muneri satisfaciam. Et 
quoniam periculum hoc ex praecepto subire mihi 
necessum est, ac ulterius patientiam vestram mo- 
rari non decet, continuo rem aggrediar. Vos de 
re medica tam praeclare meriti accipite me in fi- 
dem vestram, ut quem in hanc studiorum palae- 
stram perhumaniter exceptum hucusque perdu- 
xistis, ea qua semper consuevistis benignitate pa- 
tiamini, sustineatis «apientia, auctoritate confir- 
xnetis. 

Mercurius qui et hydrargyrus Graecorum, et ar. 
gentum vivum^ prout latinFeumdem nuncupari ma- 
luerunt, metallum est fluidum, inodorum, insul- 
sum, coloris ex caesio albicantis, globosam vcl 
globosae proximam naturam adfectans, ter et de- 
cies aquae pondus exaequans. Hunc natura in 
fodinis suis vel parum, vel sub cinnabaris ac sa- 
lis specie, vel ali»s metallis connuptum servat. 
Cum oxygenio, sulphure, cloro, hyodio, metallis 
acidisque pluribus chemicam societatem inire pot- 
est vel sponte sua, vel ob aliarum virium confli- 
Ctum, indeque oxyda, sulphura, clorura, hyodu- 
ra, amalgamata, saliaque varia exoriuntur. Etsi 
Aristoteli, Theophrasto, Galeno aliisque innote- 
sceret, tamen inter medicam illorum temporum 
supellectilem neutiquam locum ahtinuit, utpote 
qui deleteria ac venenosa facultate pollere cense- 
batur. Primi omnium Aviemna, Rhazis ceterique 
Arabes mcrcuiium contra scabiem et alias cutis 
sordes adbibere ausi sunt, quam Arabum praxin 
illi alii prosequebantur, qui post renatas literas 
medicinam fecerunt. Quando vero decedente sac- 
culo XV syphilis, teteriima illa pestis, tunc apud 
fios non nova, sed novam insuetamque sacvitiem 
datis causis adepta 4taliam nostram dira conta- 
gione pervasit, ac exinde tamquam fulgur totam 
Europam conipuit, mercurialis medicina altius 
erecta caput extulit, ac latam diuque duraturam 
famam sibi quaesivit. Hanc non casu inventam, 
sed ab veteri Arabum schola deductam fuisse jam 
liquet. Principio empyrici et chirurgi eamdem 
tentasse videMur, ac ubi semci successu comnro* 

bata esset, non defuerunt vel ipsos inter mcdicos 
celeberrimos, qui eam caute adhibitam prolite- 
rentur, suisque laudibus exornarent. Quare Ghi- 
hnus, Salicetus, Torella, Aquilanus in unguentis 
ceratisque suis mercurium vivum immiscere non 
dubitarunt, parca tamen manu, quum ea quac a 
Torella parabantur, vix quadragesimam mercurii 
partem continerent, decimam quintam, quae a 
Ghilino et Aquilano proferuntur. 

Etsi mercuriales inunctiones usquc ab anno 
1797 in usum eductas fuisse constet, tamcn Be- 
rengarius Carpensis, et Joanncs dc Vigo hujuscc 
therapiae nisi auctores, saltcm evulgatores omniuin 
studiosissimi ac fortunatissimi habendi sunt. Re- 
rengarium eundem plusquam quinquaginta millia 
ducatorum aureorum hisce inunctionibus lucra- 
tum fuisse Fallapius refert . Melius mchcrcle 
quam Alchacmistae noverat chirurgus ille mer- 
curium vera metamorphosi in aurum mutari, fe- 
licitate prorsus nova atque ante illum diem inau- 
dita! Sed jam factum fuerat ob quorumdam im- 
pudentiam, ut nimia ac praepropera hydrargyrosi 
opprimerentur infirmi, quorum non pauci mortem 
obire cogebantur, ccteri vero qui beatiores vrsi 
sunt nasi atque oris ulcere inquinati, marasmo 
squallentes, diarrhaea paene consumpti, edcntati, 
animam cum saliva exspuentes, post misenimam 
diuturnamque pocnarum iliadem vix convalcscc- 
bant. Tam gravi tamquc lato hominum exitio 
commotus territusque Caspar Torrella, idem ille 
qui in Tractatu de Pudcndagra in vulgus tunc 
misso mcrcurialem medicinam docuit, mutata de- 

indc sententia ad accusandum descendit. Adver- 
tite, inquiebat ille, tum dignitate, tum cloquio 
verendus, advertite o qui imperitis istis nebulo- 
nibus confiditis, quam falsa jactitent, si vestrum 
perfectos curatores sese polliceantur. Quam me- 
lius humanae gentis carnifices non dicendi essent 
ii, quorum nulla prudentia, nullum studium, du- 
bitatio nulla medicationi morbo nimis pejori ae- 
gros committunt, et mortem exinde provocant, 
unde salus manare consueverat. Haud igitur mi- 
rum videri debet, si omnium animi ab periculoso 
medicamento abhorrere statim coeperint, et in 
nefariam aegritudinem, quotidie crudelius serpen- 
tem, alius generis auxilia ubique gentium pete- 
rentur. Bene quidem mortalibus consulebat Deus 
quando ex novo orbe tunc recens invento, exo- 
ticae illae stirpes ad nos vehebantur pesti omnium 
truculentissimae quamdam opem allaturae. Hinc 
lignum guaiaci an. 1^17, radix cynae an. i535, 
sarsapaiilla eodem circiter tempore, et sassafras 
paulo post inter nos illata, ineffabili plausu exce- 
pta ac tanquam humani generis soteiia salutata 
extitcrunt. Quarum stirpium virtus antisyphilitica 
etsi mercurium oblivioni paullisper damnavit, hic 
tamen non multo diu obsolevit, ejusque usus quo- 
rumdam practicorum curis in lucem revocatus 
iterum vixit, ac prae ceteris ad exterminandam 
svpbilidem inventis primas tenuit, continuataque 
saeculorum trium experientia adbuc tenet. 

Quanti censeretur mercurialis medicina in po- 
sterum, satis patet ex historiis. Atqui veteres illi 
m mercuno usurpando aptiorem methodum ne- 

quaquam amplectcbantur, quum ad interiorcm u- 
s.um pulveres Joan. de Vigo commendarent, in qui- 
fcus praecipitatus ruber continebatur, vel argen-. 
tum vivum uti in pilulis Barbarossa. Extus vcra 
celebrabantur cinnabaris suftimenta, et emplastra> 
et cerata alia multa vanis admodum rebus inter- 
mixtis, ideoque incerta quoad exuum ac pericu- 
losa,. Sed quam tutius quamque felicius praesidio 
hoc uti nunc bcet, post egregiain illam praepara- 
torum stipem, quibus pharmacia et cbemia medi- 
cam supellectilem locuplctarunt, et post iosignia^ 
tpt practicorum instituta, qui ad id adhibendunv 
salubriorem viam praemonstrarunt ! Non amplius 
illae vigent opiniones prorsus absurdae atque ina-* 
nes de mercurii agcndi ratione, jam prius vulga-. 
tae et acceptae. Norunt sane in praesentiarum 
medici, quid iliius facultati mechanicae tribuen- 
dum sit, quid chcmicae affinitati, quid vitali vir- 
tuti sive irritatrici, sive electivae, sive specificae. 
Jam vcro mcchanica hydrargyri potestas, utpote 
quae pondere suo exercetur remediurn fere uni- 
cum sufficit miserrimi illius morbi, qucra volvu^ 
lum appelbmt, ubi argentum vivum per os inge- 
stum intestini tunicam intus susceptam naturali 
pressione in locum suum restituit, et faecipsum 
vomitum compescit, et dolores horrendos sedat. 

Majoris momenti existimanda est vis illius che- 
mica, quae juxta divcrsam. oxygenii cui nubit co- 
'piam plus minusve eflicaciter exeritur. Vehemen- 
tcr cnim agunt in animalcm organismum pro- 
toxyda, fortius dcntoxyda, vehementissime salia. 
Haec eoim quum oxygenium et solidis ct lluidis 

partibus suppeditent mutationcs quasdam in ea- 
rum veger.itiom 1 indorunt, unde et molecularum 
cohaesi" unrninuitur, et canalium obstructiones 
aperiuntur, emolliuntur solida, humorum motus 
per glandulas perque alia viscera liberior alacrior- 
que redditur. Quo sub respectu innotuit jam pra- 
cticis quam utilem operam conferat in scrophu* 
lis, in hepatis, lienis, aliorumque visccrum tumo- 
ribus, dummodo hypersthenicus status si unquam 
aderat per antiphlogisfica jam prius fractus exti- 
terit. Quod mercurius oxygenium suum reapsc 
communicet, ab observatis praeclare elucet. Sci- 
Hcet neminem praetcrit quam crebro mercurius 
metallicus in illorum excrementis detegatur, qui 
codcm oxydato uti solent. Curiosa quaedam hi- 
storiola enarratur cujusdam hominis , qui post 
exactas cum unguento neapolitano inunctiones, 
argentum vivum per insensibilem perspirationem 
emittebat. Quare gravis eum timor corripuit, quum 
videret horologium aureum quod secum ferebat, 
in argenteurn mutari. Ex quo tamen timore li- 
beratus tunc evasit, quum novit hanc metalli me- 
tamorphosin ab exhalato mercurio una cum auro 
societatem adeunte petendam esse. Neque ex eo 
tantum chemica hydrargyri potcstas demonstra- 
tur, quia oxygcnium organismo praestet, sed ct- 
iam in ejusdem subtractione . Argentum vivum 
in voWulo antea dicto adsumptum, sub oxydi ni- 
gri forma magna ex parte dejicitur. Cujus obser- 
vati laus Moscati et Brcia peritissimis clinicis tri- 
buenda.est. " * J 

Quoil si ad vitalem mercurii actionem respicU 

nuis, ille textus omnes ita adficit, ut neque eos 
incitet, neque debilitet, sed tertio quodam modo 
pertuj-J)et atque irritet. Qui irritativi effectus ad 
phlogosin propius accedentes> glandulas lympha- 
ticas, membranas, et organa salivalia electiva qua- 
dam affinitate diligunt. Neque isti in aegrotis tan. 
tum hydrargyrosi subjectis, sed in sanis etiam 
contingunt. Quas diras labes exinde referant au- 
rifices et vitrariu et rwetallorum fossores, qui pro 
artis suae munere mercurium tangunt, luculentis- 
sime pateferit jam Ramazzini. • Principio sapor- 
quidam metallicus et faurium ardor in iis evoca- 
tur, foetet halitus, tumont ac dolent gingivae, 
tremunt dentcs, et largus in^ruit salivae fluxus 
cum sanguine interdum permixtus. Lingua in vo~ 
lumine suo adeo augetur, ut in oris cavo ulte- 
rius contineri neque»t; ulcera praeterea graveo- 
lentia in faucibus aperiuntur, unde lurida au/no- 
dum sanies destillat. Systema sanguineum suis 
noxis nequaquam caret. et mercurialis febris ex- 
citatur cum pulsuum duritie, calore cutis uren- 
te, celerisque irritativae hyperstheniae phaeno- 
menis. Interdum sub istiiis febris aestu exanthe- 
ma peculiaris notae in medium prodit, cum mor- 
billoso similitudinem quamdam praeseferens . Ncr- 
vi etiUm adficiuntur, quum ejusmodi artificcs et 
asthmatici liunt, et paralytici, . et vcrtiginosi, iis 
tremunt manus, crura vacillant, mens stupet, to- 
tum corpus torpct, doloree et in capite et in os- 
sibus saeviunt, virium debilitas, voluminis decre- 
mentum, ad haemophthisin proclivitas, habitus 
cadajerosus postremo superveniunt. Ab hoc ig*< 



rur tam suspecto, tamque periculosd medicamento 
manus abstineant medici, uti hypersthenica con- 
ditio sive localis sive generalis emineat. Cfluftissi- 
me vero in illius ministratione incedant, si debili 
quadam constitutione, aut scorbutica, aut phthi- 
siea, aut scrophulosa, aut alius generis dyscrasia • 
organismus obsideatur. 

Sed superest ut specifica illius virtus ad truti- 
nam revocetur in lue venerea prnfliganda tam lu- 
culenter manifesta. Quaestio inter medicos diu 
'agitata fuit utrum potestas haec antisyphilitica il- 
lius vi stimulanti tribuenda sit, aut illius ponderi 
physico, aut chemicae oxydandi facultati. Qui pro 
prima sententia tenent, ii non advertcrunt hydrar- 
gyri elfectus antivenereos nequaquam rcspondere 
vi illius incitatrici, stimulum adauctum non essen- 
tiales sistere mercurialium effectus, neque enim 
in tanta rcmediorum stimulantium segete ullum 
unquam est quod similes ac hydrargyrus mutatio- 
nes patrare possit. Qui ex physica humorum di- 
visione specificam illitis virtutem cognovisse rati 
sunt, eos praeteriit alia multa dari medicamenta 
sanguinem «et humores non minus dissolventia, 
quin proprios exerant hydrargyri effectus. Neque 
magis lubet eorum opinio, quibus placuit hydrar- 
gyri oxydati operatio. Nam si ox3 r geuium uhicuni 
essct principilim agens, aliae quoque subslantiae 
non minorem oxygenii quantitatem organismo* ad- 
vehentcs, eumdem qut>que ac hydrargVrus effc- 
Ctum praestare* deberent , cui ext>eriehtia contra- 
~ dicit. Quare non ex sola chemica, nec ex sola 
mechanica, nec a sola incitante virtute mcrcurii 

actio antisyphilitica ortum ducit, scd ab omrubus 
simul agentibus, simulque conspirantibus, unde 
irritativus ille agendi modus eruitur. 

Etsi densis adeo tenebris specifica haec agendi 
ratio obsideatur, tamcn lux aliqua nobis effulget, 
si ad ea, quae praeclarissimus Hartmann nobis ob 
oculos posuit, animum convcrtamus. Morbi con- 
tagiosi ad sanitatem pervenire nequeunt, nisi post 
intensum illum organismi renixum, quo fit ut ad- 
fecti organi reproductio contingat. Quamobrem 
contagia febrilia solis naturae viribus commissa 
sponte curantur, nam febris quae ab iis provoea- 
tur, ad immutandam affectarum partium compo* 
sitionem ex se sufficit. Syphilis contra utpote 
quae lenta admodum ac paene clandestina actione 
organismum aggreditur, nec vasorum citam rea- 
ctionem , nec organorum metamorphosin illam 
ciere potest, hinc artis eget auxiliis, quae partes 
a contagiosis moleculis inquinatas vi specifica ir- 
ritando rapidiori earum reproductioni favcat. Ad 
hoc egregie conferunt praeparata ex hydrargyro, 
quum irritativa, ut ita dicam, febris arte excite* 
tur, quac naturalis fcbris vices gerat. Quod au- 
tem a triplici illa mercurii facultate effici judica- 
mus, et si mercurialia, quae oxygenio magis a- 
bundant ad curandam luem veneream raelius fa- 
ciunt, hoc ex illa pendet liquatione ac dissolu- 
tione, quam oxygcnium in textibus adfectis gi- 
gnit, unde aptius faciliusque integra mercurii oxy- 
dati compositio cum organismo animali vivo in 
confiictum congreditur* 
Specificam hanc virtutem contra syphilidem az- 

nius mercurii propriam, ad alias stirpes nequa- 
quam pertinere cognitum est ac confirmatum. 
Veteres medici ut mitiorem medendi methodum 
profiterentur, ad alia confugerunt specifica, sic 
vulgo crcdita, et ad caelum usque laudibus eve- 
cta ; sed post experimenta plura incassum agitata 
in ea sententia magis adhaerendum fuit, mcrcu- 
rium unicum esse tam dirae contagionis reme- 
dium . Qui licet in manu prudentis peritique ho- 
minis voto semper respondeat, tamen non desunt 
qui contendant nonnulla dari syphilidis cxempla 
per hydrargyium nequaquam sanabilis. Scd post 
tam diuturnam saerulorum trium expcrientiam 
non adhuc advcrterunt practici quomodo vcne- 
rcae labjs effectus ab iis distinguantur, qui ab 
mercurialium abusione consequuntur. Jam vero 
affectiones istac pertinac.es adeo ac rebelles, ut 
hydrargyro obsistant, non syphiliticae sed mercu- 
riales existimari debent. Et vix ulla unquam sy- 
philis ad sanitatcm conducta esset prioribus illis 
temporibus, nisi ptyalismus iterum iterumque su- 
pervenicns , ulteriorem hydrargyri exhibitionem 
prohibuerit, et sevcrior diacta, venae sectio, anti- 
phlogistica, et diaphoretica mercurialem morbum 
sub syphiUdis larva serpentem quodammodo rc- 
fraenaverint. 

Morbus mercuwalis paucis quidcm cognitus, 
qui et in decursu suo regularem ordinem obse- 
quitur, et proprios ostendit characteres, quibus ab 
alia quacumque infirmitate distinguitur, diligen- 
tiorem sibi vindicat medicorum attentionem; nam 
et crebro admodum contingit, idcmque vcl ncgle- 

ctus, vel ignotus mala plurima valet inferrc. Mor- 
bum mercurialem quum dico, peculiare illud in- 
telligo irritamentum in animale corpus ab mercu- 
rialium abusu evocatum, quoties vel dosi plus 
aequa majori aut incongrua methodo ministretur. 
Neminem praeterit affectionem hanc in contagio- 
rum numero neutiquam complecti debere, utpote 
quae non ab morboso animali producto, sed a 
naturalis cujusdam rei potestate noxia originem 
ducit. Auctores qui in Tractatu de lue venerea 
damna ex mercurio consecuta describunt, mor- 
bum non novum esse patefaciunt. Sed in operi- 
bus Svediaur, Sprengel, Richerand, Fritze alio- 
rumque qui de hoc argumento disseruerunt, quae- 
dam tantum signa hinc inde ojTenduntur in unum 
nequaquam collecta, e quibus peculiaris istius 
morbi praesentia minime innotescit. Joan. Hun- 
ter mala plura a mercurio proBcisci docuit, quae 
vero non uti morbum sui generis consideravit, 
sed modo ab effectibus mercurii cum lue adso- 
ciatis deducenda arbitratus est, modo ab eodem 
roercurio qui latentes discrasias in actum evocat. 
Dignis ergo cumulentur laudibus Carolus Hart- 
roann et Andreas Mathias, qui omnium primi mer- 
curialis morbi singulares notas objecerunt, et in 
doctrinae ordinem digesserunt. Quod si nimium 
sero morbus hic inventus esse videatur, hoc ilJi 
similitudini tribuotis veiim, quam cum syphilitica^ 
labe praesefert. Additc quod morbus olius cum 
alio semper associatur, et phases suas tam «arcto 
nexu uterque simul absolvit, ut mercuriahs pro 
syphiiitico hucusque haboretur. Licet mercurialia 

morbus in omnibus excitari possit, hic tamen in 
syphiliticis plerumque observari solet, utpote qui 
nimiae ac pracproperae hydrargyrosi frequentius 
objiciuntur. llle itaque exordietur, si quando mer- 
curius vim suam antiveneream ponat, neque illos 
amplius bonos effectus pariat, qui ab ipsius usu 
jampridera eruebantur, quo in casu syphilis etsi 
non adhuc debellata progressus suos fraenat. Si 
vero in mcrcurialibus usurpandis majori nisu ac 
pertinacia perscvcret medicus, tunc phaenomena 
excitantur a solitis prorsus differentia, ulcera, tu- 
rnorcs, et herpetes piiorem facicm immutando 
lnercurialis affectionis spccificas notas adsumunt. 

Traestat morbum hunc mitem a graviori secer- 
nere, cumque in localem atque universalem di- 
stinguere. Practcrea scicndum est illuin adesse 
posse i.° uti affectio localis sivc in ulcere q%o- 
dam, sive in bubone circumscripta , dum mercu- 
rius in reliquas organismi partes vim suam exerit 
antis yphiliricam . 2. 0 uti morbus gcneralis, quando 
ncmpe symptomata ouinia sive topica sive univer- 
salia aliam induunt natui am novi morbi propriam, 
dum vcnercum contagiurn iners factum silet. 3.° 
uti morbus generalis contagio eodcm jam profli- 

Mitius morbi stadium tunc evolvi dicitur, quan- 
do localia syphilidis symptomata, quae jam antea 
in mc!iu.> vcrgebant ex abrupto consistant, ser- 
?aiis tamcn syphilitici morbi charactenbus. Causa 
quaprgp^r morbosa mcrcurii actio venereae labis 
progresnis comprimit, ex eo pctenda videtur, quia 
initamenturn |n aliqua organismi partc concita- 

tum, irritamenta alia in aliis partibus vel immi- 
nuit, vel sedat. Cujus pathologicae agcndi ratio- 
nis plura nobis suppetit exempla experientia cli- 
nica, nam ex. gr. ingruente febre blenorrhaea urc- 
tralis interdum supprimitur, quae mox redit post 
febris ipsius cessationem. Ubi igitur morbus mcr- 
curialis recens sit et localis, vix eget artis auxi- 
lio, et dummodo mercurius suspendatur, affectio 
omnis ex se cedit. Sed quam longe in communi 
praxi ab hac expectatricc medicina abhorrent Em- 
pyrici, quae unica ad sanitatem aegros perduce- 
. ret! Statim ac benefici mercurii effectus deficiunr, 
modo medicamentum culpatur minori quam par 
est dosi exhibitum, modo alius latentis discrasiae 
evolutio, modo ipsius syphilidis pertinacia, modo 
ulcera ad cicatricem nimis cito tendcntia. Quarc 
aut mercurius mercurio agglomeratur, aut prae- 
parati genus immutatur, omnia tamen incassum, 
nam morbus in pejus quotidie irruir, et qui prius 
localis ac mitis brevi tantum spatio contincbatur, 
nunc gravior factus Iate patet, et corpus univer- 
sum invadit. 

Ulcera venerea omnia sive gulam, sive praepu- 
tium et glandem, sive caput, truncum ct artus 
obsidentia, genuinam naturam reapse permutant, 
ac mercurialis ulcerationis indolem sibi induunt: 
item dolores, nodi periostei, atque ossium, ten- 
dinum et ligamentorum phlogoses in hanc novam 
affeclionem convertuntur: denique tabes illa quae 
in syphilidcis postremo supervenit, interdum et in 
moi bo mcrcuriali contingit . Neque is venerea 
synptomata quae adsunt permutat, jed nova quac- 

dam addit, hinc tumores novos struit, herpetes 
peculiares excitat, propria ulcera patefacit, qui 
progressu temporis malignam indolem adepta ae- 
que ac cancerosa nullam amplius curationem ad- 
mittunt . 

Non dcfuerunt inter medicos, qui ab hac phae- 
nomenorum anomalia perculsi, ea non syphilidi, 
sed nlii morbo tribuenda esse judicaverint. Hinc 
vel scrophulosa discrasia incusatur, vel cancerosa, 
vel scorbutica, quae jam prius latentes atque iner- 
tes ab mercuriali irritatione cvocata eruperunt. 
Sed istiusmodi affectioncs nec mercurialem mor- 
hum provocare possunt, nec istae ab illo cieri. 
Quin imo sui dantur charactcres, quibus mercu- 
rialc ulcus ab aliis omnibus distinguitur. Et in 
primis saeviores dolores movet quam venereum , 
neque ita indolens est uti scrophulosum, nec su- 
perficiem adeo fungosam praestat uti in cancro, 
nec tam facile ad corruptionem intendit uti in 
scorbuto. Hoc praeterea habet peculiaris mor- 
bus mercurialis, quod ulccra sua ad cicatricem 
semel perducta denuo aperit, atque ubi in parte 
eorum aliqua sanitatem attigerint, in alia magis 
diffunduntur latiusque proserpunt. In quo differt 
ab ulcere venereo et canceroso, quae si dilatari 
studeant, ea a loco prius affecto, tanquam a cen- 
tro ad periphaeriam diffunduntur. Inter cetera 
ulcera mercurialia ea quae gulam ct faciem ohsi- 
dent pertinaciora habenda sunt, scquuntur dein- 
de quae ad inguina sedem suam statuunt, mox 
canccr mercurialis, demum extremitatem morbi. 

Diximus jam mercurialem morbum tunc educi, 

si quando aut ulcera venerea post quemdam tem- 
poris lapsum non amplius in melius vcrgunt, aut 
quando in pejus ruunt. Sed fieri etiam potest, 
ut mercurialis morhus absque externis ulceribus 
evolvatur, solis doloribus osteocopis permanen- 
tibus. Quomodo in hoc casu mcrcurialis mor- 
bus detegendus ? Si dolores neutiquam evane- 
scant, si nova phaenomena in mcdium sese offe- 
rant, si mercurialium usus infirmorum saluti ob- 
sistat, si mercurius salinus sit, vel ampliori quam 
par est dosi adhibeatur, vel salinales glandulas ac 
gtngivas minime adficiat, tunc suspicio jure ex- 
cidet de mercurialis morbi praesentia. 

Causae quae morbo huic favere possunt, aliae 
occasionales sunt, aliae disponentes. Inter dispo- 
nentes recenseri debent idiosyncrasia peculiaris, 
quae mercurium respuit, constitutio valde debi- 
lis, exquisitior sensibilitas , discrasiae scorbu- 
ticae, scrophulosae, cancerosae, habitus pletori- 
cus, et diathesis hypersthenica. Ilis addenda et- 
iam est singularis llla corporis temperies, qua fit 
ut mercurius ceu antivenereus adhibitus salivalem 
fluxum nequaquam provocet. Inter occasionales 
enumerantur improvida atque inepta methodus 
in inunctionibus peragendis, mercurialium sali- 
norum exhibitio, topica eorum admotio, aer fri- 
gidus et humidus, flantibus praesertim vcntis a*i- 
stralibus, aut hyeme saeviente. 

Ut recta morbi cura instituatur in primis ab 
mercurii usu caveamus oportet. Si localis sit af- 
fectio atque rccens, tunc sola abstinentia ct quiete 
post dics aliquot ad sanitatem perducitur. Id omne 

procul arcendum erit, quod laesarum partium ir- 
ritabilitatem adauget, quare ubi ulcus vel tumor 
aliquis valde turgeat ac doleat, atque increscen- 
tis phlogoscos indicia praemonstret, tunc venae 
scctio celebranda atque emollientia ad ulcus de- 
tergendum unice usurpanda. Syphilis, quae prae- 
sente morbo mercuriali sopita quidem sed non 
deleta iners jacuit, nunc postquam ille cesserit, 
iterum vires sumir, suosque effectus parir, quare 
ulteriorem hydrargyri ministrationem sibi flagitat, 
ex qua prompta atque indubia redundat utilitas. 
Hinc facile explicari poterunt abnormitates illae 
multae, quae in luis venereae curatione saepe 
^aepius occurrunt. Frequenter enim accidit quod 
mercurius ab initio certo ac regulari quodam pro- 
gressu syphilitica phaenomena imminuat, sed boni 
isti effectus sensim cedunt, nulla apparente causa 
cur morbus ad sanitatem lentius intendat. Adau- 
cta deinde mercurii dosi morbus non emendatur, 
quin imo in deterius labitur. At si remedium per 
dies aliquot suspendatur, tunc in rectam semi- 
tam rcdit, et mercurii usu iterum cauta manu 
revocato, lues paullatim deletur. 

Yae medico, si quum primum syphilidis ad sa- 
nitatcm progressus consistant in mercurii usu diu- 
tius perseveret! In dubiis tutior pars cst eligen- 
da, et parvi quidem interest, si mercurius paul- 
lisper suspendatur in morbis syphiliticis, qui pro 
mercuriahbus falso habiti sunt, dum si opposito 
errore deficimur, error iste lethalis evadere potest* 

Quod si ulcera mercurialia non a locali sed ab 
univcrsali affectione originem petant, tunc ad ea 

curanda frustra accedimus , nisi prius universale 
illud irritamentum cohibemus. Non tamen locali 
medela destitui debent; quare ubi antiqua sint, 
nec nimis diu mercurio subjecta, vel opii pul- 
vere conspcrgantur, uti docet Matbias, vel cum 
sulphatis zinci solutionc abluantur. Bubones ex- 
ulcerantes qui in hoc morbo tam late patent quid- 
quid unctuosum est perfcrre ncqueunt. Sunt qui 
balnea marina pro iis celebrent, pcrperam tamen, 
nam mercurialem hanc aflcctionem cum scrophu- 
losa labe confuderunt . Melius juvant cataplas- 
mata emollientia, atque anodyna si quid extracti 
cicutae cum iis immisceatur. Quum morbus paul- 
latim cedit, tunc ct unguenta digestiva, et tin- 
cturae balsamicae atque aromaticae, aptaque li- 
gatura pro ut indicentur, in promptu esse debent. 

Interdum noxii mercurii effectus vei ob recur- 
rentes hydrargyroses, vel ob pravam acgri con- 
ditionem ad eum gradum evehuntur, qui nullam 
medelam patitur. Non tamen spes omnis tunc 
derelinquenda, dantur enim ejusmodi exempla in 
quibus licet in extremis languerent aegri, tamen 
opportunis adhibitis auxiliis insperatam salutem 
attigerunt. Neque nos detcrreat, aut ab incepta 
curatione removeat temporis diuturnitas, aut sac- 
pe renascentis morbi pertinacia. 

Generalis vcl interna morbi therapia in venae 
sectione praeprimis sita essc debet, dummodo vi- 
rium debilitas et macies corporis omnem stimu- 
]orum substractionem impediant. Fracto itaque 
erectismo phlogistico, antimoniaha per hebdoma^ 
dam et ultra epicratice sumpta prodjesse solcnt» 



Diaeta lactea celebretur, absint vina et spiritus, 
alvus blandis catarthicis prout opus est aperiatur. 
Ex hoc et sccretiones peragentur alacrius, et vi- 
res altius tollentur, et omnia in melius conver- 
tentur. In posterum ad perdomandam mercurii 
irritationem morbificam nullum potius extat re- 
medium quam sarsaparilla ct cicuta, in quarum 
usu diu persistendum crit, iterumque iterumque 
usurpandae, quoties morbus in sccnam rcdeat. 
Quod si de homine agatur dcbilitato, ac ad ma- 
rasmum prono, tunc antiphlogistica et antimo- 
nialia ad rcm ncquaquam faciunt, nam si ab ini- 
tio phlogistica diathcsis mercurialcm irritationem 
fovebat, nunc ea a virium infirmitatc sustinetur 
et alitur. Huic igitur laurior diaeta concedenda 
et lac, et vinum, et china, et martialia, et aeris 
rusticani usus, et quidquid robur erigit. Tali pa- 
cto compositis viribus suis ad sarsaparillam et 
guaiacum confugiat, idemque sedulo caveat, nc 
aeiis vicibus subitaneis, aut hyemis rigori, aut 
imbris intempcrantiae objiciatur, ne morbus ad 
sanitatem proximus in deterius ruat. 

Hactenus de mercurii abusu morbisque ab eo 
profcctis actum est. Omnia quidem summatim te- 
tigimus, ut inauguralis orationis brcvitatem decet. 
Faxit modo Deus ut tandem aliquando ad poten- 
tissimum illud pharmacon parcius diligcntiusque 
confugiant mcdici. Neque enim ii tantum qui in 
castris Veneris vulnerati fucrunt, ab improvido 
mercurialium usu sese tucri deposcunt, scd aegri 
prope omnes auxilium nostrum contra hanc per- 
niciem sibi invocant, quum miserrima ab iis ac- 

cumulentur damna ab innocenti infantia ad inte- 
gram usque senectutem, nec in (irmis tantum, sed 
in iis etiam qui debili corporis valetudine confii- 
ctati, tam grave tamque anceps medicamen re- 
spuunt. Caveamus ergo ne divinum praesidium in 
lethale vencnum convertatur, ne iis, quas gallica 
lues in orci familiam dcmittit, aliae superaddan- 
tur victimae ab perverso medicamento lmmolatae. 
Sed diatribae finem hic faciam, ne vestrae tole- 
rantiae fines praetergrediar. Vestrum est, Profes- 
sores egregii, quorum tanta est apud omnes au- 
ctoritas, quanta sapientia ac nominis claritudo, 
vestrum, inquam, est abusionem hanc luctuosam, 
in dies amplius vulgatam consilio, scriptis, elo- 
quio omnique ope prohibere. Itaque vota haec 
mea vobis adimplenda libenter trado, eaque fa- 
venti animo suspiciatis cxoro, 

THESES DEFENDENDAE 

L 



Homines a ceteris animantibus in eo praecipue 
differunt, quia tum facultatibus mentis, tum ani- 
mi appetitionibus ne dum praestant, sed ab libi- 
tum cgregie uti, vel abuti sciunt. 

II. 

Nullum hucusque inventum est remedium, quod 
antivenerea potestate haud dubie instruatur, prae- 
ter mercurium. 

III. 

Praejudicata est eorum opinio 9 qui omnigenos 
hydropes a virium debiiitate oriri contendunt. 

IV. 

Syphilis pristinam naturam nequaquam immuta- 
vit, licet tot hominum funera non amplius agitet, 
ut tribus abhinc saecuUs. 

V. 

Multo magis aegros juvat ille medicus qui ab- 
stinentiam, quietem et idoneum vitae regimen 
docet, quam qui multorum rcmediorum apparatu 
xnorbos aggreditur. 

